alexandrainst/scandi-wiki huggingface dataset:
Narvesen

Narvesen vart etablert i 1894 som Narvesen Kioskkompagni av Johan Bertrand Narvesen. I meir enn 100 år har Narvesen tilbode lesestoff på norske togstasjonar, som var årsaka til opprettinga av Narvesen i utgangspunktet. Kjeda er i dag eigd av Reitan Convenience, eit av dei fire forretningsområda i Reitangruppen. I Noreg finst det 440 Narvesenkioskar fordelt over heile landet med omtrent 2500 tilsette.

Narvesen-konseptet omfattar Narvesen i Noreg, Litauen og Latvia. Kvar av kjedene har ein dominerande marknadsposisjon i heimemarknadane sine. Til saman er det 728 utsalsstadar, der 440 er desse er lokaliserte i Noreg, 228 i Latvia og 60 i Litauen.

I dag sel Narvesen mellom anna kioskvarer, kaffe, lesestoff, bakevarer og pølser, og dessutan billettar og elektroniske tenester. Narvesen sine kioskeigarar er franchisetakarar som eig og driv kioskane sjølv, med rammer sett av Reitan Convenience.

Kjelder 

Denne artikkelen bygger på «Narvesen» frå ,  den 5. desember 2022.  

1894 i Noreg
Norske butikkjeder
Reitangruppen
Skipingar i 1894
Den Store Danske Encyklopædi

Den Store Danske Encyklopædi (SDE, Nationalencyklopædien) er eit dansk leksikon på 21 bind. Det inneheld om lag 115 000 artiklar. Det fyrste bindet kom i 1994, og det 20. kom i 2001. I tillegg er det gjeve ut eit supplementsbind frå desember 2002 (21. bind) og i desember 2003 kom to indeksbind ut til verket. Meir enn 3 000 sakkunnige har medverka under leiing av professor i dansk språk Jørn Lund. Leksikonet vart òg gjeve ut i elektronisk form (CD-ROM) frå 2004. Det digitale leksikonet hadde i 2017 meir enn 194 000 artiklar.

SDE vart gjeve ut omtrent samstundes med den svenske Nationalencyklopedin og den tredje utgåva av Store norske leksikon. I alle tre landa hadde ein samstundes ein offentleg debatt om behovet og rammene for eit nasjonalt standardleksikon, og dei tre verka har observert rolleforståinga til kvarandre og einkvar sine redaksjonelle prinsipp. SDE har fått omfattande støtte både til sitt papirbaserte leksikon og nettutgåva si frå Augustinus Fonden.

Internettleksikon 
Den 26. februar 2009 lanserte det danske Gyldendal-forlaget nettleksikonet Den Store Danske, ein digital versjon av dei trykte versjonane som vart gjevne ut i 20 bind frå 1994 til 2001. Nettleksikonet vart ope og tilgjengeleg for alle og inntektene skulle  dekkjast igjennom annonsesal. I fleire år sleit Gyldendal med å dekka kostnadane nettleksikonet medførte. I august 2017 vedtok Gyldendal å leggja ned nettleksikonet som fylgje av  manglande inntekter. Innhaldet var framleis tilgjengeleg på nettet, men vart ståande utan oppdateringar fram til 2020.

Frå 25. mai 2020 vart leksikonet halde ved like av foreininga lex.dk, med medlemer som danske universitet, Gads Forlag, Det Danske Språk- og Litteraturselskab og Gyldendal. Leksikonet vart relansert under nettadressa Lex.dk. Oppdateringa av artiklar er i dag finansiert av den danske staten.

Rettar 
Dei originale artiklane frå Den Store Danske Encyclopædi kan ein lesa gratis, men dei kan ikkje distribuerast eller brukast kommersielt.

I dei nye artiklane, som er laga av brukarane, kan forfattaren sjølv velja mellom lisensane 'avgrensa gjenbruk' og 'fri lisens' (CC BY-SA 3.0).

Den Store Danske er verna under dansk lov om opphavsrett og høyrer til Gyldendal. Retten til å nytta innhaldet digitalt høyrer til den danske staten.

Kjelder 

Denne artikkelen bygger på «Den Store Danske Encyklopædi» frå ,  den 5. desember 2022.  

Bøker frå 1994
Danske oppslagsverk
Oppslagsverk tilgjengelege på Internett
Skokrem

Skokrem er ein pasta eller krem som blir brukt til skopussing for å gje skor og støvlar ny glans, betre vassavstøyting og betre livslengd. Ved bruk tek ein skokrem på skorne, og så børstar ein dei. For å få glans pussar ein skorne med ei fille etter å ha påført skokremen.

Skokrem er laga av voks, løysemiddel og fargestoff. Dei kan ha ulike typar konsistens, som hard voks, mjukare krem og flytande væske. I dag er han som regel laga av petroleumsdestillat.

Kjelder

Fottøyutstyr
Vedlikehald
Uno-X

Uno-X Norge er ei landsdekkande kjede av sjølvbetente bensinstasjonar i Noreg. Kjeda har om lag 200 stasjonar frå Mandal i sør til Alta i nord.

Drivstoffmarknaden 
Uno-X kjøper drivstoffet frå den internasjonale marknaden. Det er varekostnaden, skattar og avgifter som utgjer den største andelen av pumpeprisen.

Selskapa YX Norge, Uno-X Norge er det som utgjer Uno-X Mobility som er eit forretningsområde under Reitan Retail til Reitangruppen.

Produkt 
Uno-X tilbyd dei to mest selde drivstoffprodukta: 95 blyfri og  diesel.

Svanemerket bilvask er den nye store satsinga til kjeda. I løpet av 2021 opna ei rekkje bilvaskehaller.

Kjelder 

Denne artikkelen bygger på «Uno-X» frå ,  den 5. desember 2022.  

Skipingar i 2010
Ballinciaga

Ballinciaga, òg kjend som berre Ballin, er ei norsk musikkgruppe som gjev ut musikk innan dansemusikk- og popmusikk-sjangeren.

Soge 
Ballinciaga har sidan 2018 gjeve ut russelåter, men fekk fyrst det store gjennombrotet sitt med singelen «Loud Luxury 2022» saman med rapparen Kevin Lauren. Ballinciaga fekk si fyrste topplassering på den norske singellista i 2022 med singelen «Dans på bordet» saman med TikTok-ar og musikar David Mokel. 

I april 2022 publiserte David Mokel ein video der han påstod at gruppa skulda han mellom 70 000 og 100 000 kroner. I ettertid gjekk begge partar ut og opplyste at det ikkje fanst nokon slik gjeldspost, og at videoen berre vart laga for å vekkja åtgaum rundt gruppa.

I 2022 tok gruppa del i Debatten på NRK om russetida og russemusikk, seinare i 2022 opptredde dei på VG-lista på rådhusplassen i Oslo. Dei vart nominerte til to prisar av P3 Gull 2022 for årets artist og årets låt med songen «Dans på bordet».

Dei tre medlemene i gruppa opptrer alltid med rosa finlandshetter for å halda sin eigen identitet løynleg.

Diskografi (utval) 
 2022: «Dans på bordet» (singel) – med David Mokel
 2022: «Beklager (guttaklubben)» (singel) – med Kris Winther
 2022: «Tante» (singel) – med Kevin Lauren
 2022: «Alt jeg vil (Skallebank 2022)» (singel)
 2022: «Loud Luxury 2022» (singel) – med Kevin Lauren
 2022: «Hot Boy Summer (Daydream 2022)» (singel)
 2022: «Kjære Alkohol» (singel) - med Roc Boyz
 2022: «Block Party» (singel) - med ADAAM

Kjelder 

Denne artikkelen bygger på «Ballinciaga» frå ,  den 5. desember 2022.

Bakgrunnsstoff 
 Offisiell nettstad
 Balinciaga i Debatten i tv.nrk.no.
Norske popgrupper

Norske musikkgrupper
Musikkgrupper skipa i 2018
russemusikk
NorthKid

NorthKid er eit norsk popband frå Alta og Hasvik som vart skipa i 2017. Bandet deltok i Melodi Grand Prix 2022 med låten «Someone», og fekk ein andreplass i finalen, bak vinnaren Subwoolfer.

Bakgrunn 
Historia til bandet byrja rundt 2010, då altaværingane Helge Moen og Håkon Guttormsen byrja å spele og skrive musikk saman med nokre vennar. Etter ein konsert med det lokale bandet «Shameless Lisa and the Hormonal River of Boys» på Ungdommens hus i Alta i 2013, vart kameratane inspirerte til å starte sitt eige band. Bandet fekk namnet «Approaching Pluto», og dei spela konsertar både lokalt i Finnmark og utanlands, nærare bestemt i Russland, Finland, Sverige og England.

Etter nokre år med rock i Approaching Pluto valde bandet å endre sjangeren i retning av pop, og dei endra namnet til NorthKid. Gruppa fekk med seg Bilal Saab som vokalist, og starta eit profesjonelt samarbeid med musikkprodusenten Kåre Vestrheim. Etter eit par coverutgjevingar og framsyningar på lokale festivalar i Troms og Finnmark, slapp bandet debutsingelen «Firefly» i november 2017. Låten skreiv dei sjølv saman med Jesper Borgen, Mike Hartung og samarbeidspartneren Vestrheim. Dei neste åra følgde ei rekkje nye singlar, og hovudvokalisten Bilal Saab deltok i, og vann, Stjernekamp på NRK1 hausten 2019. Men konsertverksemda til bandet vart kraftig avgrensa i 2020 og 2021 på grunn av koronapandemien og medfølgjande restriksjonar for kulturliv og folkesamlingar.

I januar 2022 kunngjorde NRK at NorthKid var ein av dei direktekvalifiserte finalistane til Melodi Grand Prix 2022. Dei presenterte låten sin, popballaden «Someone», i den tredje delfinalen laurdag 29. januar 2022. Songen var skriven av bandmedlemmet Helge Moen saman med Alex Charles, Sandra Lyng og Jim Bergsted. Bandet kvalifiserte seg til finalen laurdag 19. februar, og enda opp på andreplass bak vinnaren Subwoolfer.

Besetning 
Medlemmar i bandet per 2022:

 Håkon Mathias Guttormsen (f. 1996) – gitar, synth, vokal
 Helge Reinsnes Moen (f. 1995) – synth, vokal
 Vegard Olaussen (f. 1996) – bass, synth
 Bilal Saab (f. 1999) – vokal
 Sebastian Manshadi Willassen (f. 1996) – trommar

Diskografi

Singlar 
 2017: «Think Before I Talk» (live akustisk coverlåt)
 2017: «Dirty Sexy Money» (live akustisk coverlåt)
 2017: «Firefly»
 2018: «Mono»
 2018: «Give Me a Call»
 2019: «Done Fighting»
 2020: «I Don't Love You»
 2020: «Talk About Us»
 2020: «Still Here for You»
 2021: «Lonely Too»
 2022: «Someone»

Kjelder 

Denne artikkelen bygger på «NorthKid» frå ,  den 5. desember 2022.  

Norske musikkgrupper
Norske popgrupper
Melodi Grand Prix 2022-deltakarar
Musikkgrupper skipa i 2017
Artisten Blanco

Riccardo Fabbriconi (fødd 10. februar 2003 i Brescia i Italia), best kjend under artistnamnet Blanco, er ein italiensk songar, rappar og låtskrivar. Han debuterte med studioalbumet Blu celeste i september 2021, som gjekk til topps på den italienske albumlista. Fleire av låtane hans har også toppa den italienske singellista; den mest populære, «Mi fai impazzire», toppa lista i åtte veker og selde til seks gongar platinastatus. Han vann Sanremo-festivalen 2022 saman med Mahmood og songen «Brividi», og representerte Italia i Eurovision Song Contest 2022.

Bakgrunn 
Fabbriconi vaks opp i Calvagese della Riviera i Lombardia, men tilbrakte mesteparten av barndomen mellom fødebyen Brescia og Desenzano del Garda, der han gjekk på skule. Som barn høyrde han på italienske popartistar som Lucio Battisti, Lucio Dalla og Pino Daniele. I ungdomsåra gjekk han etter kvart i retning av hiphopen.

I juni 2020 gav Blanco ut EP-en Quarantine Paranoid på SoundCloud. Der vart han oppdaga av Universal Music som tilbaud han ein platekontrakt. Han gav ut debutsingelen «Belladonna (Adieu)», og i juli 2020 kom oppfølgjarsingelen «Notti in bianco» som nådde ein andreplass på den italienske singellista. Sidan følgde ei rekkje nye singlar, og han toppa den italienske singellista med «La canzone nostra» saman med produsenten Mace og rapparen Salmo. Sidan toppa han lista på nytt med «Mi fai impazzire» (saman med rapparen Sfera Ebbasta), «Blu celeste» og seinast med «Brividi» saman med Mahmood.

10. september 2021 slapp Blanco debutalbumet Blu celeste, som bestod av ni ikkje-utgjevne spor produsert av Michelangelo, i tillegg til dei tidligare utgjevne singlane «Notti in bianco», «Ladro di fiori» og «Paraocchi». Albumet gjekk rett til topps på den italienske albumlista, og vart sertifisert til gull av FIMI etter ei veke, og sidan platinastatus veka etter.

Blanco vann Sanremo-festivalen 2022, den største musikktevlinga i Italia. Der deltok han med kjærleiksballaden «Brividi» saman med Mahmood, som også vann Sanremo-festivalen i 2019. Songen vekka oppsikt sidan den var den fyrste songen i historia til Sanremo-festivalen til å ta opp homofil kjærleik. Songen vart strøyma 3,3 millionar gongar det fyrste døgnet etter utgjevinga, og sette strøymerekord for Spotify i Italia. Låten gjekk rett til topps på den italienske singellista etter berre tre dagar. Som vinnar av Sanremo-festivalen representerte han og Mahmood Italia i Eurovision Song Contest 2022 på heimebane i Torino. Der enda dei på sjetteplass.

Diskografi

Studioalbum

Singlar 
Singlar der Blanco er hovudartist:

Referansar 

Denne artikkelen bygger på «Blanco (sanger)» frå ,  den 6. desember 2022.  

Italienske songarar
Italienske låtskrivarar
Festival della Canzone Italiana di Sanremo-vinnarar
Italienske Eurovision Song Contest-deltakarar
Italienske Eurovision Song Contest-låtskrivarar
Eurovision Song Contest 2022-deltakarar
Eurovision Song Contest 2022-låtskrivarar
Folk frå Lombardia
Høgtlesing

Høgtlesing er ei form for lesing som går ut på å gje ein skriven tekst munnleg form, i motsetnad til stillelesing eller å høyra på ei lydbok.

Ved høgtlesing utfører ein tre hovudoperasjonar:

 ein stille, visuell leseoperasjon (eg les, eg forstår)
 en taleoperasjon (eg seier det eg har lese og forstått)
 ein tilbakemeldingsoperasjon (eg tek omsyn til effekten av talen min på tilhøyraren).

Høgtlesing kan utførast av forfattaren av teksten, av ein profesjonell skodespelar (noko som ofte er tilfelle med lydbøker) eller av ein tilfeldig lesar (elev, lærar, bibliotekar, familiemedlem). Ein kan lesa høgt for seg sjølv eller eit publikum på ein eller fleire personar.

Døme

Forfattaren Gustave Flaubert brukte lesa bøkene sine for seg sjølv for å prøva dei ut, ein prosess han kalla «gueuloir». Etter at Jorge Luis Borges blei blind hadde han Alberto Manguel som personleg lesar. Offentleg høgtlesing er derimot gjerne retta mote ei gruppe personar.

Høgtlesing kan gje ein tekst ein ny dimensjon ved at forfattaren eller ein dyktig lesar fører boka nærare tilhøyrarane.

Den franske skodespelaren Fabrice Luchinis heldt opplesingframsyningar på teater i 1985 med Voyage au bout de la nuit av Louis-Ferdinand Céline. Den norske skodespelaren Svein Tindberg er blitt kjend for framføring og opplesing av bibeltekstar, fyrst med Markusevangeliet i 1995. 

I 2017 tok Sonia Dheur for seg opplevinga av høgtlesing blant franske opplesarar og tilhøyrarar i ein studie. Dette er offentlege opplesingar av verk som allereie er gjevne ut ved hjelp av profesjonelle lesarar (ofte kjende skodespelarar) og i nært samarbeid med forfattarar, forleggjarar, bokhandlarar, bibliotekarar, animatørar og kunstnarar.

Høgtlesing er ein klasseaktivitet på same måte som andre leseaktivitetar, som personleg stillelesing. I motsetnad til andre leseaktivitetar krev høgtlesing dugleik i å meistra kode og teiknsetjing slik at lesinga blir jamn og lett forståeleg for tilhøyraren. Høgtlesing er dermed ein aktivitet som kan brukast til leseøving. Lærarar kan også lesa høgt for klassen av ulike grunnar.

Galleri

Kjelder 

Denne artikkelen bygger på «Lecture à voix haute» frå ,  den 6. desember 2022.

Bibliografi 

 .
 .
 .
 .

Scenekunst
Lesing
Turn-VM 1987

Den 24. verdsmeisterskapen i turning vart avvikla i Rotterdam i Nederland dagane frå 19. til 25. oktober 1987.

Menn

Mangekamp

Bøylehest

Frittståande

Hopp

Ringar

Skranke

Svingstang

Lagkamp

Kvinner

Mangekamp

Bom

Frittståande

Hopp

Skranke

Lagkamp

Kjelder

Denne artikkelen bygger på «1987 World Artistic Gymnastics Championships» frå ,  den 6. desember 2022.  

Verdsmeisterskap i turn
Sport i 1987
Nadia Comăneci

Nadia Elena Comăneci () er ein tidlegare turnar frå Onești som representerte Romania. Ho vann mangekampen under Sommar-OL 1976 og i europameisterskapen 1975, 1977 og 1979.

Kariere 
Comăneci var ein enorm sensasjon då ho i 1975 i Skien, 13 år og 5 månader gammal, vart eurpameister i mangekamp og sikra seg tre av dei fire gullmedaljane i appratøvingane: bom, hopp og skranke. Under sommarleikane 1976 i Montreal vann ho både mangekampen, i tillegg til bom- og skranke-øvingane. Her vart ho den fyrste turnaren som vart tildelt toppkarakteren 10 i olympiske leikar.

Comăneci forsvarte EM-tittelen i mangekamp i 1977 og 1979. I EM 1977 fekk ho også gullmedalje i skranke, medan ho i EM 1979 tok gull i frittståande og hopp. Ved Turn-VM 1978 vann ho gullmedaljar i bom og med det rumenske mannskapet i lagtevlinga. Under Sommar-OL 1980 i Moskva kom ho på andreplass i mangekampen, før ho så gjekk til topps i bom og frittståande. 

I alt sanka Comăneci 9 OL-medaljar, 16 VM og EM-medaljar i tida frå 1975 til 1981.

Under uroa i Romania hausten 1989 rømde ho utanlands. Ho reiste til USA og er sidan 2001 USA-amerikansk statsborgar.

Kjelder

Denne artikkelen bygger på «Nadia Comăneci» frå ,  den 6. desember 2022.  

Olympiske meistrar for Romania
Rumenske idrettsutøvarar
Turnarar
Skeise-NM 1956

Noregsmeisterskapen på skeiser 1956 for menn vart avvikla på Hamar stadion helga 14. og 15. januar. Roald Aas frå Oslo Idrettslag vart norsk meister for fyrste og einaste gong.

NM på skeiser 1956 

Dato: 14./15. januar 1956

Kjelder
Arbeiderbladet 16. januar 1956

Noregsmeisterskap på skeiser
Sport i Noreg i 1956
Skeise-NM 1957

Noregsmeisterskapen på skeiser 1957 for menn vart avvikla i Larvik helga 26. og 27. januar. Knut Johannesen frå Arbeidernes Skøyteklubb vart norsk meister for andre gong.

NM på skeiser 1957 

Dato: 26./27. januar 1957

Kjelder
Østlands-Posten 28. januar 1957

Noregsmeisterskap på skeiser
Sport i Noreg i 1957
Skeise-NM 1958

Noregsmeisterskapen på skeiser 1958 for menn vart avvikla på Notodden i Telemark helga 18. og 19. januar. Knut Johannesen frå Arbeidernes Skøyteklubb vart norsk meister for tredje gong.

NM på skeiser 1958 

Dato: 18./19. januar 1958

Kjelder
Arbeiderbladet 20. januar 1958

Noregsmeisterskap på skeiser
Sport i Noreg i 1958
Skeise-NM 1959

Noregsmeisterskapen på skeiser 1959 for menn vart avvikla i Trondheim helga 17. og 18. januar. Knut Johannesen frå Arbeidernes Skøyteklubb vart norsk meister for fjerde gong.

NM på skeiser 1959 

Dato: 17./18. januar 1959

Kjelder
Arbeiderbladet 19. januar 1959

Noregsmeisterskap på skeiser
Sport i Noreg i 1959
Ivar Tindberg

Ivar Tindberg () er ein norsk regissør, dramaturg, tekstforfattar og komponist. 

Tindberg blei fødd i Tromsø som son av scenografen Snorre Tindberg og bror av skodespelaren Svein Tindberg. Han er utdanna ved Universitetet i Oslo og Statens Teaterhøgskole. Han har arbeidd ved Den Nationale Scene, Trøndelag Teater, Det Norske Teatret, Oslo Nye Teater, Rogaland Teater, Hålogaland Teater, Opera Østfold, Riksteatret og Den Norske Opera og Ballett.

Prisar og utmerkingar
 2000: Prix Italia for beste musikkdramatikk for radio for Bokken Lasson – Sensibel suksess ved NRK

Kjelder

Norske regissørar
Norske dramaturgar
Norske dramatikarar
Norske komponistar
Kermit

Kermit (engelsk Kermit the Frog) er ei grøn stoffdokke av ein frosk som særleg er kjend frå TV-serien The Muppet Show. Han er ein av dei mest suksessrike skapningane til dokkeføraren Jim Henson, og blei fyrst sett på skjermen i 1955 i sketsjserien Sam and Friends. Henson gav sjølv stemme til Kermit fram til han døydde i 1990, deretter har andre gjeve stemme til frosken. 

Kermit har fått si eiga stjerne på Hollywood's Walk of Fame.

Kjelder

Denne artikkelen bygger på «Kermit» frå ,  den 6. desember 2022.

Bakgrunnsstoff

Dokker
Hollywood Walk of Fame
Oppdikta froskar
Isøks

Isøks er ein reiskap nytta til klatring og turgåing. Reiskapen minnar om ein hammar med eit bøygd metallhovud som har små mothaker. Gjennom dei siste 200 åra har øksa utvikla seg frå å vere ein del av tidlegare tider sitt turutstyr i høgfjellet til å bli teknisk avanserte og svært lette. Dei første øksene var laga av eit treskaft med eit hovud av jarn på toppen. Tradisjonelt var lengda ofte to tredjedeler av klatraren.

Øksene vert i dag som regel laga av aluminium, nokre til og med av karbonkompositt. Lengda har krympa til mellom 50–80 cm og bruksområda har vorte mykje utvida.

Vanlege isøkser kan delast i to hovudkategoriar: 
 Alpinøkser som vert brukte til brevandring og lettare bestigingar av fjell og toppar.
 Reine klatreøkser som vert brukte til isklatring og blanda klatring. Desse er ofte kortare og med meir vinkla blad.

Stropp 
Før var det vanleg å vere festa til klatreøksene med ei slynge frå klatreselen til kvar øks. Dette for å avlaste armane når ein skulle sette inn isskruar eller var sliten. Dette vart populært kalla «pysestroppa». Dei siste åra har ein gått bort frå stroppa og brukar stort sett reimar som er festa rundt handleddet og går til eit feste i toppen av øksa.

Det er også idag vanleg mellom dei mest drivne å klatre «leashless», som tyder å ikkje ha stropper festa til korkje til selen eller handleddet. Denne type klatring vert ikkje anbefalt.

Sjå og 
Ispiggar
Støvlar
Isbroddar
Brevandring
Isskruer

Kjelder 

 Denne artikkelen bygger på «Isøks» frå , den 4. desember 2022

Klatreutstyr
Øksar
Brividi

«Brividi» (norsk omsetjing 'frysingar') er ein italiensk popballade frå 2022. Songen vert framført av songarane Mahmood og Blanco. Dei skreiv songen saman med musikkprodusenten Michele Zocca, kjend under kunstnernamnet «Michelangelo». Songen vann Sanremo-festivalen 2022 og var det italienske bidraget i Eurovision Song Contest 2022 på heimebane i Torino.

Om songen 
«Brividi» vart gjeven ut av Island og Universal 2. februar 2022, i samband med deltakinga i Sanremo-festivalen, den største musikktevlinga i Italia. Songen er skriven av songarane Mahmood og Blanco saman med musikkprodusenten Michele «Michelangelo» Zocca. Songen vekte oppsikt sidan songen var den fyrste i historia til Sanremo-festivalen å ta opp homofil kjærleik. 

«Brividi» vart strøyma 3,3 millioner gongar det første døgnet etter utgjevinga, og sette strøymerekord for Spotify i Italia. Låten gjekk også rett til topps på den italienske singellista etter berre tre dagar. Laurdag 5. februar vann songen Sanremo-festivalen og vart med det det italienske bidraget i Eurovision Song Contest 2022 på heimebane i Torino. Songen har italiensk tekst. I finalen av Eurovision Song Contest enda «Brividi» på sjetteplass, det beste resultatet for ein vertsnasjon sidan 2016.

Musikkvideo 
Musikkvideoen til «Brividi» er regissert av Attilio Cusani og vart spela inn i Amsterdam. Videoen vart gjeven ut 2. februar 2022 via YouTube-kanalen til Mahmood.

Opphavspersonar 
Henta frå Tidal:

 Michele Zocca («Michelangelo») – produsent, komponist
 Mahmood – utøvar, komponist, tekstforfattar, vokal
 Blanco – utøvar, komponist tekstforfattar, vokal

Listeplasseringar

Kjelder 

Denne artikkelen bygger på «Brividi» frå , den 6. desember 2022.  

Italienske Eurovision Song Contest-songar
Eurovision Song Contest 2022-songar
Italienskspråklege Eurovision Song Contest-songar
Festival della Canzone Italiana di Sanremo-songar
Sam Ryder

Sam Ryder Robinson (), betre kjend under artistnamnet Sam Ryder, er ein britisk songar og låtskrivar som har gjort stor suksess på det sosiale mediet TikTok. Han representerte Storbritannia i Eurovision Song Contest 2022 med låten «Space Man», der han enda på andreplass.

Bakgrunn 
Ryder, fullt namn Sam Ryder Robinson, vart fødd i Essex i 1989. Som 20-åring, i 2009, byrja han i musikkbransjen som songar og gitarist. Blant anna jobba han som studiomusikar for grupper som The Morning After, Blessed by a Broken Heart og Close Your Eyes.

Da koronapandemien starta for fullt i mars 2020, byrja Ryder å poste videoar på TikTok der han gjorde coverversjonar av forskjellige songar. Han vart raskt populær, og på slutten av 2020 var han den mest følgde britiske artisten på plattformen. Suksessen sikra han ein platekontrakt med Parlophone og avtale med managementbyrået TaP Music. Han slapp debut-EP-en sin The Sun's Gonna Rise i 2021. Per 2022 har han over 12 millionar følgjarar og 100 millioner likes på TikTok, noko som gjer han til den meste følgde britiske artisten på TikTok.

Den 10. mars 2022 kunngjorde BBC at dei hadde vald Ryder til å representere Storbritannia i Eurovision Song Contest 2022 i Torino i Italia. Han deltok med låten «Space Man», som han hadde skrive saman med dei Grammy-vinnande låtskrivarane Amy Wadge og Max Wolfgang. Han enda på andreplass i finalen, noko som var den beste plasseringa til Storbritannia i Eurovision Song Contest sidan 1998.

Referansar 

Denne artikkelen bygger på «Sam Ryder» frå ,  den 26. oktober 2022.  

Engelske songarar
Engelske låtskrivarar
Britiske Eurovision Song Contest-deltakarar
Britiske Eurovision Song Contest-låtskrivarar
Eurovision Song Contest 2022-deltakarar
Eurovision Song Contest 2022-låtskrivarar
Folk frå Essex